joelniklaus/EU_Wikipedias huggingface dataset:
Dragonfly

Οι Dragonfly είναι Κροατικό μουσικό συγκρότημα οι οποίοι εκπροσώπησαν την Κροατία στο Διαγωνισμό Τραγουδιού Γιουροβίζιον το 2007 με το τραγούδι Vjerujem U ljubav, το οποίο αποκλείστηκε από τον τελικό.

Κροατικά μουσικά συγκροτήματα
Συμμετέχοντες στο διαγωνισμό τραγουδιού Eurovision με την Κροατία
Διαγωνισμός Τραγουδιού Eurovision
Συμμετέχοντες στη Eurovision
Βανέσα Σίλβα

Η Βανέσα Σίλβα (Vanessa Silva, 5 Οκτωβρίου 1981) είναι Πορτογαλίδα τραγουδίστρια και ηθοποιός.

Γεννήθηκε στη Λισαβόνα.

Δισκογραφία

Out of Here 
Who You Are 
Only Me 
Morangos com Açucar
So Lost / Out Of Here 

Σιλβα
Κυλλήνη Ηλείας

Η Κυλλήνη είναι χωριό και λιμάνι της Ηλείας που βρίσκεται στα βορειοδυτικά παράλια της Πελοποννήσου, ανατολικά του ομώνυμου ακρωτηρίου. Πρώην ανεξάρτητη κοινότητα και πρώην δημοτικό διαμέρισμα και έδρα του Καποδιστριακού Δήμου Κάστρου-Κυλλήνης. Σήμερα ανήκει στον Δήμο Ανδραβίδας - Κυλλήνης. Η Κυλλήνη είναι γνωστή και για τα ιαματικά λουτρά της.

Κατά τη διάρκεια της Φραγκοκρατίας, σε πολύ κοντινή θέση βρισκόταν η Γλαρέντζα, το επίνειο της Ανδραβίδας, της πρωτεύουσας του Πριγκιπάτου της Αχαΐας.

Λουτρά
Τα ιαματικά λουτρά της Κυλλήνης απέχουν περίπου 13 χλμ. Ν.-ΝΑ. από την κωμόπολη και βρίσκονται μέσα σε φυσικό δάσος. Τα λουτρά υπάρχουν από την αρχαιότητα και έχουν βρεθεί εγκαταστάσεις ρωμαϊκών χρόνων.

Ιστορία
Η Κυλλήνη έχει κατοικηθεί από την παλαιολιθική εποχή. Η πρώτη γραπτή μαρτυρία είναι από τον Όμηρο ο οποίος μας λέει για τον φόνο του Ώτου του Κυλλήνιου, αρχηγού των Επειών κατά τον Τρωικό πόλεμο από τον Πολυδάμα. Σύμφωνα με τον Παυσανία ιδρύθηκε από Αρκάδες που μετανάστευσαν εδώ από την περιοχή του όρους Κυλλήνη και ήταν επίνειο της αρχαίας Ήλιδας, σε απόσταση 120 σταδίων (23 χιλιόμετρα) από αυτή. Είχε ιερά του Ασκληπιού, της Αφροδίτης και άγαλμα του Ερμή, το οποίο ήταν ένας όρθιος Φαλλός επάνω σε βάθρο. Ο Ερμής ήταν ο προστάτης της πόλης και η λατρεία του ήρθε μαζί με τους Αρκάδες οικιστές, αφού ο θεός είχε γεννηθεί στο όρος Κυλλήνη. Το άγαλμα του Ασκληπιού είχε φτιαχτεί από τον Κολώτη, μαθητή του Φειδία. Αναφέρει μάλιστα πως ήταν στραμμένη προς τη Σικελία.

Το 1204 οι Φράγκοι ανακατασκεύασαν το αρχαίο λιμάνι και δημιούργησαν μια νέα πόλη, τη Γλαρέντζα, η οποία έκοψε και δικό της νόμισμα, το τορνέζι. Η Γλαρέντζα έφτασε σε μεγάλη ακμή και ήταν από τα μεγαλύτερα λιμάνια της Μεσογείου. Το 1421-22 ο Κάρολος Α΄ Τόκκος θα εξαγοράσει από τον Φράνκο Ολιβιέρο τη Γλαρέντζα και θα την εποικίσει με Αλβανούς και με πρώην άρχοντες από το Δεσποτάτο της Ηπείρου. Το 1428 πέρασε σαν προίκα στον Κωνσταντίνο Παλαιολόγο, τον τελευταίο βυζαντινό αυτοκράτορα, ο οποίος όμως το 1432 θα την γκρεμίσει εκ θεμελίων για να αντιμετωπίσει το πρόβλημα των πειρατών. Από τότε η περιοχή ήταν μικρός οικισμός μέχρι την απελευθέρωση, που εποικίστηκε από Επτανήσιους και βοσκούς και αργότερα από πρόσφυγες Μικρασιάτες .

Φωτοθήκη

Παραπομπές 

Δήμος Ανδραβίδας - Κυλλήνης
Χωριά του νομού Ηλείας
Δήμος Κάστρου-Κυλλήνης
Πόλεις της αρχαίας Ηλείας
Αρχαιολογικοί τόποι στην Ηλεία
Ελληνική Αριστερά

Η Ελληνική Αριστερά (Ε.ΑΡ.) ήταν ελληνικό πολιτικό κόμμα. Εξέφραζε το κεντροαριστερό τμήμα του ευρωκομμουνισμού, σε αντίθεση όμως με αντίστοιχα κόμματα της Δυτικής Ευρώπης ουδέποτε συνεργάστηκε με τη σοσιαλδημοκρατία.

Ιστορικό
Το ιδρυτικό της συνέδριο πραγματοποιήθηκε μεταξύ 22 και 26 Απριλίου 1987. Προήλθε από τη διάσπαση του ΚΚΕ Εσωτερικού σε Ελληνική Αριστερά υπό τον Λεωνίδα Κύρκο από τη μια και ΚΚΕ Εσωτερικού - Ανανεωτική Αριστερά (ΚΚΕ Εσ.-Α.Α., μετέπειτα Ανανεωτική Κομμουνιστική Οικολογική Αριστερά) υπό τον Γιάννη Μπανιά από την άλλη. Δεν συμμετείχε ποτέ αυτόνομα σε εκλογές, αφού στις πρώτες εκλογές μετά την ίδρυσή της, αυτές του 1989 συνεργάστηκε με το ΚΚΕ στη συγκρότηση του Συνασπισμού της Αριστεράς και της Προόδου. Το 1992, μετά την αποχώρηση του ΚΚΕ από τον Συνασπισμό και τη μετεξέλιξη του τελευταίου από συμμαχία σε κόμμα, η ΕΑΡ αυτοδιαλύθηκε και τα μέλη της εντάχθηκαν στο νέο κόμμα.

Ηγετική μορφή της Ελληνικής Αριστεράς ήταν ο Λεωνίδας Κύρκος. Άλλοι προερχόμενοι από την ΕΑΡ πολιτικοί, που διακρίθηκαν με τον Συνασπισμό είναι οι Φώτης Κουβέλης, Μιχάλης Παπαγιαννάκης, Δημήτρης Παπαδημούλης.

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές
Κώστας Βικελίδης

Ο Κώστας Βικελίδης (22 Ιουνίου 1905 - 28 Οκτωβρίου 1984) ήταν Έλληνας ποδοσφαιριστής.

Γεννήθηκε το 1905 στην Θεσσαλονίκη και απεβίωσε το 1984. Έπαιξε ποδόσφαιρο στον Άρη από το 1919 έως το 1940. Σπούδασε στην Οδοντιατρική Σχολή της Αθήνας.

Μετά το τέλος της καριέρας του, διετέλεσε προπονητής σε πολλές ομάδες, ενώ ήταν και πρόεδρος του Άρη την περίοδο 1967-1969. Επίσης, διετέλεσε και δημοτικός σύμβουλος στον Δήμο Θεσσαλονίκης.

Ο Κώστας Βικελίδης είχε άλλα 8 αδέλφια, από τα οποία τα 5 ήταν επίσης αθλητές του Άρη. Έπαιξε σε 9 αγώνες με την εθνική Ελλάδας.

Πηγές 

Αθλητικός Σύλλογος Άρης 1914-2004 Κέντρο ιστορίας Θεσσαλονίκης, Θεσσαλονίκη 2004, ISBN 960-87344-8-7
Άρης 1914-2002, Άγγελος Καριπίδης
Η Ιστορία του Άρη Κωνσταντίνος Ίντος,TYPOFFSET.

Έλληνες ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Άρη Θεσσαλονίκης
Προπονητές ποδοσφαίρου Άρη Θεσσαλονίκης
Έλληνες προπονητές ποδοσφαίρου
Αμυντικοί ποδοσφαιριστές
Πρόεδροι ΠΑΕ Άρη
Έλληνες πρόεδροι αθλητικών συλλόγων
Κλεάνθης Βικελίδης

Ο Κλεάνθης Βικελίδης (15 Σεπτεμβρίου 1915 - 4 Νοεμβρίου 1988) ήταν Έλληνας διεθνής ποδοσφαιριστής και προπονητής ποδοσφαίρου, ο οποίος αγωνίστηκε στον Άρη από το 1932 ως το 1949.

Βιογραφία
Γεννήθηκε στις 15 Σεπτεμβρίου 1915 στη Θεσσαλονίκη και έγινε γνωστός ως ποδοσφαιριστής του Άρη. Είχε άλλα 8 αδέλφια, από τα οποία τα 5 ήταν επίσης αθλητές του Άρη. Οι αδελφοί του Κώστας και Νικηφόρος ήταν μάλιστα συμπαίκτες του στον Άρη καθώς και στην Εθνική Ομάδα.

Άρης
Έπαιξε με τον Άρη για πρώτη φορά τη σεζόν 1931-32 και σταμάτησε το ποδόσφαιρο το 1949. Στην πολύ επιτυχημένη καριέρα του με τον Άρη κατέκτησε το πρωτάθλημα Ελλάδος του 1932 και του 1946, τα πρωταθλήματα Θεσσαλονίκης 1934, 1938, 1946 και 1949, το πρωτάθλημα Βορείου Ομίλου 1935 ενώ συμμετείχε με τον Άρη και στον τελικό του κυπέλλου του 1940. Στο πρωτάθλημα του 1946 αναδείχθηκε πρώτος σκόρερ και οδήγησε τον Άρη στον τρίτο του τίτλο, όντας ο μεγάλος ηγέτης και πρωταγωνιστής της ομάδας.

Ένας τραυματισμός του στον φιλικό αγώνα με την Αυστριακή Βίνερ στις 19 Ιανουαρίου 1949, τον οδήγησε σε μήνες αποθεραπείας και στην τελική του αποχώρηση από τους αγωνιστικούς χώρους. Στην τελετή έναρξης του πρωταθλήματος Θεσσαλονίκης του 1949-50, πραγματοποίησε την τελευταία του παρουσία ως ποδοσφαιριστής του Άρη, όντας σημαιοφόρος του συλλόγου.

Εθνική Ελλάδος
Χρίστηκε επτά φορές διεθνής με την Εθνική Ελλάδας Ανδρών και σκόραρε πέντε φορές. Πρώτη του συμμετοχή στις 17 Μαΐου του 1936 στο Βουκουρέστι, όπου η Εθνική Ελλάδος ηττήθηκε με 5-2 από την αντίστοιχη της Ρουμανίας για το Βαλκανικό Κύπελλο, ενώ η τελευταία φορά που φόρεσε τη γαλανόλευκη φανέλα ήταν στις 23 Απριλίου του 1948 στο εντός έδρας φιλικό με την Τουρκία ως αρχηγός της Εθνικής Ελλάδος, όπου και σκόραρε το μοναδικό της τέρμα (1-3).

Προπονητική
Όταν σταμάτησε ως παίκτης, έγινε προπονητής και κάθισε στον πάγκο του Άρη (1953-54, 1958-59, 1961-62), του ΠΑΟΚ (1956-57), του Απόλλωνα Καλαμαριάς (1960-61), του Πιερικού (Β' εθνική το 1961-62) και της Νίκης Βόλου (1963-64).

Θάνατος
Απεβίωσε στις 4 Νοεμβρίου 1988. Από το 2004 το ποδοσφαιρικό γήπεδο του Άρη (μέχρι τότε γνωστό ως "Χαριλάου") φέρει το όνομά του.

Το προσωνύμιο του ήταν το Μακεδονικό Τάνκ λόγω της τρομερής δύναμης που έβγαζε στο παιχνίδι του.

Τα γκολ και οι συμμετοχές του Κλεάνθη Βικελίδη

Γενικό Σύνολο Επίσημων Διοργανώσεων: 78 γκολ σε 135 αγώνες
(τα στοιχεία είναι ελλιπή)

Πηγές 

Αθλητικός Σύλλογος Άρης 1914-2004 Κέντρο ιστορίας Θεσσαλονίκης, Θεσσαλονίκη 2004, ISBN 960-87344-8-7
Άρης 1914-2002, Άγγελος Καριπίδης
Η Ιστορία του Άρη Κωνσταντίνος Ίντος,TYPOFFSET.

Παραπομπές

Εξωτερικοί σύνδεσμοι 

Έλληνες ποδοσφαιριστές
Έλληνες προπονητές ποδοσφαίρου
Ποδοσφαιριστές Εθνικής Ελλάδος
Ποδοσφαιριστές Άρη Θεσσαλονίκης
Επιθετικοί ποδοσφαιριστές
Προπονητές ποδοσφαίρου Άρη Θεσσαλονίκης
Προπονητές ποδοσφαίρου Απόλλων Καλαμαριάς
Προπονητές ποδοσφαίρου Νίκης Βόλου
Προπονητές ποδοσφαίρου Πιερικού
Προπονητές Σούπερ Λιγκ Ελλάδας
Μακεδόνες
Αγγλικανική Εκκλησία

Η   Αγγλικανική Εκκλησία (αγγλικά: Anglican Communion ή Anglican Church, από τη μεσαιωνική λατινική ecclesia anglicana, δηλαδή «αγγλική εκκλησία») αποκαλείται το σύνολο των αυτόνομων χριστιανικών εκκλησιών οι οποίες ακολουθούν την τελετουργική παράδοση της Εκκλησίας της Αγγλίας (η οποία θεωρείται η «μητέρα εκκλησία») και βρίσκονται σε πλήρη κοινωνία μαζί της, μέσω της Αγγλικανικής Κοινωνίας. Μετά τους Ρωμαιοκαθολικούς και τους Ορθόδοξους, οι Αγγλικανοί είναι η τρίτη σε μέγεθος χριστιανική εκκλησία — αριθμούν πάνω από ογδόντα εκατομμύρια. Πνευματικός ηγέτης της Αγγλικανικής Εκκλησίας είναι ο Αρχιεπίσκοπος του Καντέρμπουρυ.

Η Αγγλικανική Εκκλησία θεωρεί τον εαυτό της κομμάτι της μίας, αγίας, καθολικής και αποστολικής εκκλησίας και ότι είναι ταυτόχρονα καθολική και μεταρρυθμισμένη — οι επίσκοποί της διεκδικούν αποστολική διαδοχή. Για μερικούς Αγγλικανούς εκπροσωπεί μια μορφή ρωμαιοκαθολικισμού χωρίς τον Πάπα, για άλλους μια μορφή Προτεσταντισμού, και για άλλους έναν συνδυασμό των δύο. Η Αγγλικανική Εκκλησία βρίσκεται σε πλήρη κοινωνία με τις λουθηρανικές εκκλησίες της Σκανδιναβίας και της Βόρειας Αμερικής, και με τους Παλαιοκαθολικούς (Ρωμαιοκαθολικοί οι οποίοι απέσχισαν από τη Ρώμη μετά την Πρώτη Σύνοδο του Βατικανού επειδή εκεί θεσπίσθηκε επίσημα το αλάθητο του Πάπα).

Ιστορία 
Η Αγγλία είχε αρχικά εκχριστιανιστεί από την Ρωμαϊκή Αυτοκρατορία. Όταν αποχώρησαν οι Ρωμαίοι το 410 μ.Χ., οι εισβολές Αγγλοσαξόνων εξαφάνισαν τον Χριστιανισμό. Η διαδικασία επαναφοράς του Χριστιανισμού ξεκίνησε το 597 με τους ιεραποστόλους του Αγίου Αυγουστίνου ο οποίος ξεκίνησε το έργο του στο Κάντερμπερι (αγγ.: Canterbury, λατ.: Cantuaria) και έγινε ο πρώτος αρχιεπίσκοπός της. Σημαντικό έργο στον εκχριστιανισμό της Αγγλίας έκανε ο Έλληνας Άγιος Θεόδωρος Ταρσού ο οποίος έγινε ο όγδοος αρχιεπίσκοπος. Παράλληλα με τους ρωμαϊκούς ιεραποστόλους της Καντουαρίας δρούσαν και οι ανεξάρτητες Κελτικές Εκκλησίες της Ιρλανδίας οι οποίες εκχριστιάνισαν τη Σκωτία. Με τη Σύνοδο του Ουίτμπι (Synod of Whitby) το 664 όλη η Βρετανία άρχισε να υπάγεται στον Πάπα και οι Κελτικές Εκκλησίες σιγά-σιγά εξαφανίστηκαν.

Η μεταρρύθμιση στην Αγγλία ξεκίνησε οριστικά το 1534 όταν ο Βασιλιάς Ερρίκος Η΄ και το αγγλικό κοινοβούλιο ανακοίνωσαν την απόσχιση από τη Ρώμη. Οι αιτίες ήταν πολιτικές. Ο βασιλιάς είχε ανάγκη από διάδοχο και η σύζυγός του, η Αικατερίνη της Αραγωνίας, είχε φτάσει σε ηλικία στην οποία γέννηση διαδόχου φαινόταν απίθανη. Ο βασιλιάς έκανε αίτηση στον Πάπα να ακυρώσει το γάμο του για να μπορέσει να ξαναπαντρευτεί με την Άννα Μπολέυν, αλλά ο Πάπας δεν μπορούσε επειδή ο ανιψιός της Αικατερίνης, ο Αυτοκράτορας Κάρολος Ε΄ της Αγίας Ρωμαϊκής Αυτοκρατορίας, είχε μόλις καταλάβει τη Ρώμη και δεν το επέτρεπε.

Με την εξάπλωση της Βρετανικής Αυτοκρατορίας σε όλο τον κόσμο, Αγγλικανοί ιεραπόστολοι ίδρυσαν τοπικές εκκλησίες σε όλες τις αποικίες.

Παραπομπές

Εξωτερικοί σύνδεσμοι 
Η επίσημη ιστοσελίδα της Αγγλικανικής Εκκλησίας (στα αγγλικά)
Anglicans Online (στα αγγλικά μόνο)
Αντώνης Μηγιάκης

Ο Αντώνης Μηγιάκης (23 Οκτωβρίου 1911 - 19 Νοεμβρίου 1999) ήταν Έλληνας διεθνής ποδοσφαιριστής και προπονητής.

Βιογραφικό 
Γεννήθηκε στις 23 Οκτωβρίου 1911 και υπήρξε διεθνής ποδοσφαιριστής του Παναθηναϊκού και μετέπειτα προπονητής. Ξεκίνησε από τα τμήματα υποδομής του Π.Α.Ο. το 1928 και αγωνίστηκε μέχρι το 1947 ως επιθετικός. Μνημονεύεται συχνά για την εκπληκτική απόδοσή του στη νίκη με 8-2 επί του Ολυμπιακού το 1930.

Είχε από το 1930 στο ενεργητικό του 17 συμμετοχές με την Εθνική Ελλάδας, πετυχαίνοντας 3 γκολ. 

Μετά το τέλος της καριέρας του συνέχισε να βοηθά τον Παναθηναϊκό από πολλές θέσεις ακόμα και ως προπονητής, ενώ προπονητής είχε διατελέσει και στην Εθνική Ελλάδας σε πέντε διαφορετικές περιόδους (1951,1952-1953,1954-1955,1958 και 1961), με συνολικό απολογισμό 3 νίκες, 4 ισοπαλίες και 5 ήττες. Υπήρξε επίσης προπονητής των Εθνικού Πειραιώς, Ατρομήτου Περιστερίου, Α.Ε. Χαλανδρίου, Προοδευτική κ.α.

Το 1956 συμμετείχε στην ταινία "Οι άσσοι του γηπέδου" (γνωστή και ως "Κυριακάτικοι Ήρωες"), στο πλευρό σημαντικών ποδοσφαιριστών της εποχής, όπως ο Ανδρέας Μουράτης, ο Λάκης Πετρόπουλος, ο Στάθης Μανταλόζης, ο Κώστας Λινοξυλάκης, ο Κώστας Πούλης και άλλοι. Απεβίωσε στις 19 Νοεμβρίου 1999 σε ηλικία 88 ετών.

Τίτλοι 
Ως ποδοσφαιριστής
 1 Πρωτάθλημα Ελλάδας: 
 1930
 2 Κύπελλα Ελλάδας: 
 1940, 1948
 6 Πρωταθλήματα Αθηνών:
 1929, 1930, 1931, 1934, 1937, 1939, 

Ως προπονητής
 1 Πρωτάθλημα Ελλάδας:
 1960
 1 Κύπελλο Ελλάδας:
 1948

Πηγές - Εξωτερικοί σύνδεσμοι
 Ο Αντώνης Μηγιάκης στο pao.gr
 Το ποδοσφαιρικό προφίλ του Αντώνη Μηγιάκη στο transfermarkt
 Το προπονητικό προφίλ του Αντώνη Μηγιάκη στο transfermarkt
 Πρωταθλήματα ΠΑΟ

Παραπομπές

Έλληνες ποδοσφαιριστές
Έλληνες προπονητές ποδοσφαίρου
Ποδοσφαιριστές Εθνικής Ελλάδος
Προπονητές ποδοσφαίρου Εθνικής Ελλάδας
Ποδοσφαιριστές Παναθηναϊκού
Προπονητές ποδοσφαίρου Παναθηναϊκού
Προπονητές ποδοσφαίρου Ατρόμητου Αθηνών
Επιθετικοί ποδοσφαιριστές
Προπονητές ποδοσφαίρου Εθνικού Πειραιώς
Προπονητές ποδοσφαίρου Α.Ε. Χαλανδρίου
Προπονητές ποδοσφαίρου Προοδευτικής
Ευρυδίκη της Λυγκηστίδος

Η Ευρυδίκη (407 π.Χ. - ...), ήταν κόρη του Σίρρα ή Ίρρα, εγγονή του Αρραβαίου, βασιλιά της Λυγκηστίδος, σύζυγος του Αμύντα Γ' της Μακεδονίας και μητέρα του Αλεξάνδρου Β', του Περδίκκα Γ', του Φιλίππου Β' και της Ευρυνόης. 

Η Ευρυδίκη, πριγκίπισσα της Λυγκηστίδος, την οποία παντρεύτηκε ο Αμύντας Γ' της Μακεδονίας. Περιγράφεται σαν μια φιλόδοξη γυναίκα που δεν δίσταζε μπροστά σε τίποτα. Με την βοήθεια του Πτολεμαίου από την Άλωρο, σύζυγο της κόρης της Ευρυνόης, οργάνωσε τη δολοφονία του άντρα της Αμύντα και κατόπιν τη δολοφονία του πρωτότοκου γιου της Αλεξάνδρου Β', νόμιμου διάδοχου του μακεδονικού θρόνου. Κατά την διάρκεια των εσωτερικών διενέξεων, ένας σφετεριστής του θρόνου, ο Παυσανίας, εισέβαλε στην Μακεδονία με ένα στρατό αποτελούμενο από Έλληνες μισθοφόρους και εξορισμένους Μακεδόνες. Μπροστά στον κίνδυνο να χάσει την εξουσία, η Ευρυδίκη στράφηκε στον Αθηναίο στρατηγό Ιφικράτη και ζήτησε την βοήθεια του. Ο Ιφικράτης κατάφερε να υπερισχύσει του Παυσανία και νέος βασιλιάς της Μακεδονίας ανακηρύχθηκε ο ανήλικος τότε, Περδίκκας, με επίτροπο τον Πτολεμαίο από τον Αλωρό. Αργότερα όταν ο Περδίκκας ενηλικιώθηκε και ανέλαβε την εξουσία, εξόντωσε τον Πτολεμαίο Αλωρίτη.

Παραπομπές

Βασίλισσες και Πριγκίπισσες της Μακεδονίας
Χουάν Μόντες

Ο Χουάν Ενρίκε Μόντες (Juan Enrique Montes, 4 Ιουνίου 1947) είναι Αργεντινός πρώην ποδοσφαιριστής. Αγωνιζόταν στη θέση του κέντρου.

Ξεκίνησε την καριέρα του από την Ατλάντα της Αργεντινής και στη συνέχεια αγωνίστηκε στην Τσακαρίτα Τζούνιορς κερδίζοντας το πρωτάθλημα. Ο Κοντογιωργάκης,σαν πρώην συμπαίχτες, σε συνεννόηση με τον Γκόμεζ Ντε Φαρία του έκανε πρόταση να έρθει στον Π.Α.Σ. Γιάννινα,κάτι που έγινε το Μάιο του 1972. Με την ομάδα του Π.Α.Σ. Γιάννινα αγωνίστηκε για δέκα χρόνια σε 231 αγώνες σκοράροντας 4 γκολ και έχοντας τεράστια προσφορά.Σταμάτησε το ποδόσφαιρο στις 12/12/1982.

Σαν ποδοσφαιριστής ήταν σπουδαίος τεχνίτης που μπορούσε να αλλάξει το παιχνίδι με μεγάλη πάσα,ηγετική φυσιογνωμία ενώ δεν ήθελε να χάνει ούτε στις προπονήσεις.Στα αρνητικά του ήταν η ταχύτητα και ότι κάποιες φορές γινόταν υπέρ του δέοντος σκληρός.Επίσης ήταν νευρικός

Ζει μόνιμα στην Αργεντινή,στο Μπουένος Άιρες.Θεωρεί τα Γιάννενα δεύτερη πατρίδα του.Το στίγμα του υπάρχει στην ομάδα και στην πόλη μέχρι και σήμερα,όπως και όλων των αργεντίνων.Σε μια από τις επισκέψεις του στα Γιάννενα τιμήθηκε από τον δήμαρχο Ιωαννίνων,Θωμά Μπέγκα.

Ο Χουάν Μόντες είναι ένα από τα μέλη της ομάδας που οι φίλαθλοι αποκαλούσαν «Άγιαξ της Ηπείρου». Στον τύπο της εποχής το όνομά του εκφέρονταν συνήθως ως Μοντέζ.

Ο Χουάν Μόντες για να αγωνιστεί στην Ελλάδα απέκτησε την ελληνική υπηκοότητα στα πλαίσια των τότε συνηθισμένων παράτυπων "ελληνοποιήσεων" στο ελληνικό ποδόσφαιρο.

Παραπομπές

Εξωτερικοί σύνδεσμοι 

Συνέντευξη του Χουάν Μόντες
Βιογραφικό

Πηγές 

Αργεντινοί ποδοσφαιριστές
Ποδοσφαιριστές Π.Α.Σ. Γιάννινα
Μέσοι ποδοσφαιριστές
Ποδοσφαιριστές Κλουμπ Ατλέτικο Ατλάντα
Ποδοσφαιριστές Τσακαρίτα Τζούνιορς
Ξένοι ποδοσφαιριστές στην Ελλάδα
Πολιτογραφημένοι πολίτες της Ελλάδας
Εχεδάμεια

Η Εχεδάμεια ήταν αρχαία πόλη της Φωκίδας, η οποία βρισκόταν περίπου στην περιοχή που σήμερα είναι κτισμένος ο οικισμός της Δεσφίνας. Συγκεκριμένα από αναφορές αρχαίων περιηγητών (Παυσανίας 2ος μ.Χ. αιώνας) στη θέση μεταξύ "Πλατύ Φρεάρ" έως την "Αγία Ειρήνη" του νομού Φωκίδας, όπου και βρέθηκαν από μικρές ανασκαφές που πραγματοποιήθηκαν διάφορα πήλινα σκεύη όπως λαξευτοί τάφοι στους βράχους του Προφήτη Ηλία και ένας Μυκηναϊκός τάφος στον οικισμό Συκιά, σημάδι της διαβίωσης ανθρώπων στην περιοχή από τότε. Η Εχεδάμεια όπως και άλλες πόλεις της περιοχής (Αντίκυρα, Λιλαία, Δαύλεια κ.α.) καταστράφηκε και ερειπώθηκε από το βασιλιά Φίλιππο της Μακεδονίας 355-346 π.Χ. κατά τον τρίτο Ιερό Πόλεμο επειδή έλαβε μέρος με τις υπόλοιπες Φωκικές Πόλεις στην Ιεροσυλία του Ιερού Ναού του Απόλλωνα στους Δελφούς.

Δείτε επίσης 
Δεσφίνα Φωκίδος

Πόλεις της αρχαίας Φωκίδας

en:Desfina, Greece
Ευρωμπάσκετ 1961

Η 12η διοργάνωση του ευρωπαϊκού πρωταθλήματος καλαθοσφαίρισης ανδρών του 1961 (γνωστό και ως Ευρωμπάσκετ 1961) οργανώθηκε από τη FIBA Europe. Συμμετείχαν δέκα εννιά εθνικές ομάδες. Το τουρνουά διοργάνωσε η Γιουγκοσλαβία και έλαβε χώρα στο Βελιγράδι, κατά το διάστημα από τις 29 Απριλίου ως τις 8 Μαΐου.

Σε αυτή τη διοργάνωση οι Γιουγκοσλάβοι εμφανίζονται για πρώτη φορά με καλή ομάδα και υπό την καθοδήγηση του Άτσα Νίκολιτς και του κορυφαίου Ραντιβόι Κόρατς- που ήταν ο πρώτος σκόρερ της διοργάνωσης με 216 πόντους (24 μ.ο.) και καλύτερος παίκτης - αλλά και με τη βοήθεια του Ίβο Ντανέου κατακτούν το αργυρό μετάλλιο, κάνοντας μόλις δύο ήττες κι αυτές απέναντι στον ίδιο αντίπαλο, τους παραδοσιακά πανύψηλους και αχτύπητους αγωνιστικά Σοβιετικούς. Το χάλκινο πήγε στα χέρια των Βουλγάρων που νίκησαν στον μικρό τελικό τη Γαλλία. Οι Ούγγροι αρχίζουν σιγά σιγά να ρίχνουν το επίπεδο τους με πρώτο έντονο μελανό σημείο τη βαριά ήττα 93-31 από τους Σοβιετικούς. 

Στο τουρνουά αυτό επέστρεψε και η Ελλάδα αλλά τερμάτισε 17η, έχοντας για πρώτους σκόρερ τους Γιώργο Αμερικάνο με 91 πόντους (15,2 μ.ο.), Αντώνη Χρηστέα με 74 πόντους (12,3 μ.ο.), Κώστα Μουρούζη με 49 πόντους (8,2 μ.ο.).

Στο τουρνουά αυτό επιχειρήθηκε από εταιρεία η επιβράβευση των καλυτέρων παικτών με ένα σκούτερ. Ο πρόεδρος όμως της FIBA Ουίλιαμ Τζόουνς αρνήθηκε κάτι τέτοιο λέγοντας πως είμαστε ερασιτέχνες! Από αυτή τη διοργάνωση και έπειτα οι αγώνες θα διεξάγονται σε κλειστά γυμναστήρια. Είναι η τελευταία φορά επίσης που συμμετέχουν εθελοντικά ομάδες, αφού υπάρχει μεγάλη συμμετοχή (ρεκόρ συμμετοχών με 19 ομάδες) με συνέπεια να δημιουργούνται οργανωτικά προβλήματα. Έτσι, από εδώ και μπρος, ξεκίνησαν τα προκριματικά του πανευρωπαϊκού πρωταθλήματος, το λεγόμενο Τσάλεντζ Ράουντ.

Τελική Κατάταξη

Αποτελέσματα

Προκριματικός Γύρος - Α' Φάση

Γκρουπ A

Γκρουπ B

Γκρουπ Γ

Γκρουπ Δ

Γκρουπ Ε

Γκρουπ Στ

Αγώνες κατάταξης για τις θέσεις 13-19 
Οι δύο πρώτες ομάδες κάθε ομίλου οδηγήθηκαν στη Β' Φάση των καλύτερων 12 ομάδων. Χωρίστηκαν σε δύο γκρουπ των έξι ομάδων και από αυτούς τους ομίλους, οι δύο πρώτες προκρίνονταν στα ημιτελικά. Οι υπόλοιπες οδηγούνταν σε αγώνες κατάταξης για τις θέσεις 5-12.
Οι υπόλοιπες ομάδες της Α' Φάσης δημιούργησαν δύο ομίλους (των τεσσάρων και τριών ομάδων αντίστοιχα) για να οδηγηθούν στη συνέχεια σε αγώνες κατάταξης για τις θέσεις 13-19.

Γκρουπ 1

Γκρουπ 2

Αγώνες νοκ-άουτ για τις θέσεις 13-16

Αγώνες νοκ-άουτ για τις θέσεις 17-19

Προκριματικός Γύρος - Β' Φάση

Γκρουπ 1

Γκρουπ 2

Τελική Φάση

Αγώνες μεταλλίων

Θέσεις 5-8

Θέσεις 9-12

Βραβεία

Συνθέσεις Ομάδων 
 Ελλάδα: Γιώργος Αμερικάνος, Αλέκος Κοντοβουνήσιος, Κώστας Πολίτης, Γιώργος Οικονόμου, Αντώνης Χρηστέας, Κώστας Μουρούζης, Στέλιος Γούσιος, Γιάννης Τσίκας, Γιάννης Μπούσιος, Δημήτρης Λέκκας, Νικήτας Αλιμπράντης, Νίκος Χάλας. Προπονητής: Φαίδων Ματθαίου.

Εξωτερικοί σύνδεσμοι 
 FIBA-Europe Eurobasket 1961

1961
Ευρωπαικο Πρωταθλημα Καλαθοσφαιρισης Ανδρων 1961
Ευρωπαικο Πρωταθλημα Καλαθοσφαιρισης Ανδρων 1961
Ευρωπαικο Πρωταθλημα Καλαθοσφαιρισης Ανδρων 1961
Εδουάρδος Κοντογιωργάκης

Ο Εδουάρδος Κοντογιωργάκης (20 Δεκεμβρίου 1949) είναι Αργεντινός πρώην ποδοσφαιριστής, διεθνής με την Ελλάδα, ο οποίος αγωνιζόταν στην επίθεση. Το πραγματικό του όνομα είναι Εδουάρδο Ρικάνι όμως με την άφιξή του στην Ελλάδα, τον Φεβρουάριο του 1972 και τον ΠΑΣ Γιάννινα, ελληνοποιήθηκε. Οι φίλαθλοι του ΠΑΣ Γιάννινα προτιμούσαν να τον αποκαλούν Loko (τρελός στα ισπανικά). Είναι γιος και συνονόματος του μεγάλου Αργεντινού ποδοσφαιριστή Εδουάρδο Ρικάνι (Eduardo Ricagni), ο οποίος υπήρξε και προπονητής του ΠΑΣ Γιάννινα το 1974.

Καριέρα

Σε συλλογικό επίπεδο
Πριν έρθει στην Ελλάδα για λογαριασμό του ΠΑΣ Γιάννινα αγωνιζόταν στην Κλουμπ Ατλέτικο Ατλάντα της Αργεντινής. Στον ηπειρωτικό σύλλογο παρέμεινε επί μία δεκαετία, από το 1972 έως το 1983, κατόπιν αγωνίστηκε στην Κέρκυρα για έναν χρόνο και έπειτα επέστρεψε στον ΠΑΣ όπου και ολοκλήρωσε την καριέρα του το 1985, σε ηλικία 36 ετών.

Με τη φανέλα του ΠΑΣ Γιάννινα ο Κοντογιωργάκης αγωνίστηκε σε 317 αγώνες, εκ των οποίων οι 218 ήταν στην Α' Εθνική κατηγορία και σκόραρε 91 φορές. Την περίοδο 1976-77 ήταν πρώτος σκόρερ του ΠΑΣ Γιάννινα με 11 γκολ, επίτευγμα το οποίο επανέλαβε δύο χρόνια αργότερα (1978-79) με 8 γκολ. 

Ήταν μέλος της μεγάλης ομάδας του ΠΑΣ, που οι φίλαθλοι ονόμασαν "Άγιαξ της Ηπείρου".

Στην εθνική Ελλάδας
Ο Εδουάρδος Κοντογιωργάκης έχει αγωνιστεί 3 φορές με την εθνική Ελλάδας το 1978, όταν ο Αλκέτας Παναγούλιας τον συμπεριέλαβε στην αποστολή που ταξίδεψε στην Αυστραλία για σειρά φιλικών αγώνων με την ομώνυμη εθνική ομάδα. Χαρακτηριστικό είναι ότι και οι τρεις διεθνείς συμμετοχές του πραγματοποιήθηκαν επί της ίδιας αντιπάλου σε διάστημα μίας εβδομάδας (από 11 έως 18 Ιουνίου 1978).

Παραπομπές

Εξωτερικοί σύνδεσμοι 

 Ερχομός των Αργεντίνων - Επίσημη ιστοσελίδα ΠΑΣ Γιάννινα
 Συνέντευξη

Αργεντινοί ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Π.Α.Σ. Γιάννινα
Επιθετικοί ποδοσφαιριστές
Ποδοσφαιριστές Κλουμπ Ατλέτικο Ατλάντα
Ποδοσφαιριστές Α.Ο. Κέρκυρας
Χριστόφορος Ράγγος

Ο Χριστόφορος Ράγγος ήταν Έλληνας διεθνής ποδοσφαιριστής και μετέπειτα προπονητής, γεννημένος το 1910. Ξεκίνησε το ποδόσφαιρο το 1925 στον Ολυμπιακό. Έκανε μεγάλη καριέρα η οποία διακόπηκε το 1940 με την έναρξη του Β΄Παγκοσμίου πολέμου, κατά τη διάρκεια του οποίου τραυματίστηκε στο πόδι σε μάχη στο αλβανικό μέτωπο και αναγκαστικά σταμάτησε το ποδόσφαιρο. Αργότερα έγινε προπονητής και βρέθηκε στον πάγκο πολλών ομάδων. Πέθανε στις 8 Ιανουαρίου 1950 κατά τη διάρκεια του αγώνα Α.Ο. Ζωγράφου - Ηρακλής Αθηνών στον πάγκο της ομάδας.

Τίτλοι 
 5 Πανελλήνια πρωταθλήματα: 1931, 1933, 1934, 1936 και 1938 (δεν αγωνίστηκε σε κάποια αναμέτρηση για τη νικηφόρα διοργάνωση της περιόδου 1936-37)
 4 πρωταθλήματα ΕΠΣ Πειραιώς: 1934, 1937, 1938 και 1940.

Παραπομπές

Πηγές 
 Η Ιστορία του Ολυμπιακού , Έκδοση Γ.Χ. Αλεξανδρής , Αθήνα 1996
 Θρύλος πορεία μέσα στο χρόνο, Έκδοση Ηλιότριπο, Αθήνα 1997 ISBN 569-584-365-2
 Χρυσός Θρύλος Έκδοση Art Press,Εκδοτική Α.Ε. , Αθήνα 1997
 Ολυμπιακός ένα αρχείο μια ιστορία Β. Καρδάσης ,Μίλητος 1997
 80 χρόνια 80 μορφες ,Β. Καρδάσης, Ελληνικά γράμματα ,ISBN 960-442-021-6
 Ρετρό: Ο Ράγκος και το… 13άρι!

Έλληνες ποδοσφαιριστές
Έλληνες προπονητές ποδοσφαίρου
Ποδοσφαιριστές Εθνικής Ελλάδος
Επιθετικοί ποδοσφαιριστές
Ποδοσφαιριστές Ολυμπιακού Πειραιώς
Χρήση προτύπου Πληροφορίες ποδοσφαιριστή χωρίς ύψος
Φαχρί Κορουτούρκ

Ο Φαχρί Κορουτούρκ (Fahri Korutürk, Κωνσταντινούπολη, 13 Αυγούστου 1903 - 12 Οκτωβρίου 1987) ήταν Τούρκος στρατιωτικός, διπλωμάτης και 6ος πρόεδρος της Τουρκικής Δημοκρατίας.

Εισήλθε στη Σχολή Ναυτικών δοκίμων το 1916 και αποφοίτησε το 1923. Αργότερα εισήλθε στη Ναυτική Ακαδημία, από όπου αποφοίτησε το 1933. Εστάλη στο εξωτερικό, όπου εκπαιδεύτηκε σε νέα οπλικά συστήματα και γρήγορα εντάχθηκε στο δυναμικό του διπλωματικού σώματος. Μετείχε στις διαπραγματεύσεις για τη Συνθήκη του Μοντρέ, ως στρατιωτικός σύμβουλος της τουρκικής αντιπροσωπείας και στη συνέχεια υπηρέτησε σε διάφορες πρεσβείες ως ναυτικός σύμβουλος. Το 1950 προβιβάστηκε σε ναύαρχο. Έγινε αρχηγός του Ναυτικού το 1957 και αποστρατεύτηκε το 1960. Ακολούθως υπηρέτησε ως πρέσβης στη Μόσχα και στη Μαδρίτη. Το 1968 εξελέγη Γερουσιαστής και το 1973 Πρόεδρος της Τουρκικής Δημοκρατίας. Μετά την λήξη της θητείας του έγινε ισόβιος γερουσιαστής και αποσύρθηκε στην Κωνσταντινούπολη, όπου πέθανε.

Πρόεδροι της Τουρκικής Δημοκρατίας
Τούρκοι στρατιωτικοί
Στάδιο Σαντιάγο Μπερναμπέου

Το Στάδιο Σαντιάγο Μπερναμπέου (ισπανικά: Estadio Santiago Bernabéu) ανεγέρθηκε το 1947 από τον τότε πρόεδρο της Ρεάλ Σαντιάγο Μπερναμπέου με χωρητικότητα 75.145 θεατές. Η σημερινή χωρητικότητα του γηπέδου ανέρχεται σε 81.044 θεατές.

Ιστορία 
Στις 22 Ιουνίου 1944, η Banco Mercantil e Industrial χορήγησε πίστωση στον Σαντιάγο Μπερναμπέου μέσω του Ραφαέλ Σαλγάδο, προέδρου της τράπεζας, για την απόκτηση της γης δίπλα στο παλιό Εστάδιο ντε Τσαμαρτίν (από τον αρχιτέκτονα Χοσέ Μαρία Καστέλ). Στις 5 Σεπτεμβρίου 1944, ως μοντέλο των αρχιτεκτόνων Μανουέλ Μουνιόθ Μοναστέριο και Λουίς Αλεμάνι Σολέρ επιλέχθηκε το Παλάθιο ντελ Θίρκουλο ντε Μπέγιας Άρτες σαν δομή που διαμόρφωσε το στάδιο. Στις 27 Οκτωβρίου 1944 τοποθετήθηκε ο θεμέλιος λίθος.

Το γήπεδο εγκαινιάστηκε στις 14 Δεκεμβρίου 1947 σε έναν αγώνα μεταξύ της Ρεάλ Μαδρίτης και της Μπελενένσες της Πορτογαλίας με την επωνυμία Εστάδιο Ρεάλ Μαδρίδ Κλουμπ ντε Φούτμπολ (Estadio Real Madrid Club de Fútbol) αν και έμεινε γνωστό στους οπαδούς ως Νουέβο Εστάδιο Τσαμαρτίν (Nuevo Estadio Chamartin) ή απλά Τσαμαρτίν (Chamartín). Το γήπεδο είχε χωρητικότητα 75.145 θεατών, εκ των οποίων 27.645 καθήμενοι. Ο Σαμπίνο Μπαρινάγα σημείωσε το πρώτο γκολ στο νέο γήπεδο σε αυτόν τον εναρκτήριο αγώνα που έληξε 3-1 υπέρ της Ρεάλ Μαδρίτης. Τη δεκαετία αυτή η Ρεάλ Μαδρίτης κέρδισε δύο Κόπα ντελ Χενεραλίσιμο (1946 και 1947). Το γήπεδο επεκτάθηκε το 1953 και η χωρητικότητά του αυξήθηκε στις 130.000 θεατές, ενώ στις μετέπειτα αναμόρφωσεις η χωρητικότητα μειώθηκε.

Από το 1955 η Ρεάλ Μαδρίτης προς τιμήν του Σαντιάγο Μπερναμπέου έδωσε το όνομά του στο γήπεδο. Η UEFA έχει χαρακτηρισμένο το γήπεδο ως 5 αστέρων. Στο γήπεδο έχει διεξαχθεί ο τελικός του Μουντιάλ του 1982, ο τελικός του Euro 1964, καθώς και 4 τελικοί του κυπέλλου Πρωταθλητριών Ευρώπης τσάμπιονς λιγκ (Champions League), το 1957, το 1969, το 1980 και το 2010. Επίσης έχουν διεξαχθεί και 35 τελικοί κυπέλλου Ισπανίας.

Εικόνες

Παραπομπές

Εξωτερικοί σύνδεσμοι 
 Η Ιστορία του Σταδίου
 Το γήπεδο από το Google Mapς
 Φωτογραφίες του γηπέδου
 Estadio Santiago Bernabeu

Στάδια ποδοσφαίρου στην Ισπανία
Κτίρια και κατασκευές στην Μαδρίτη
Ρεάλ Μαδρίτης (ποδόσφαιρο)
Στάδια Παγκοσμίου Κυπέλλου Ποδοσφαίρου 1982
Τούσκουλο

To Τούσκουλο (λατ. Tusculum, στα αρχαία ελληνικά Τούσκουλον ή Τούσκλον ή Τύσκλον) ήταν αρχαία πόλη του Λατίου της Ιταλίας. Βρισκόταν 16 χιλιόμετρα νοτιανατολικά της Ρώμης, χτισμένο στη βόρεια πλαγιά των Αλβανών Λόφων (λατ. Colli Albani).

Εξωτερικοί σύνδεσμοι 
 

Τουσκουλο
ΟΥΕΦΑ Τσάμπιονς Λιγκ Γυναικών

Το ΟΥΕΦΑ Τσάμπιονς Λιγκ Γυναικών (αγγλικά: UEFA Women's Champions League) είναι η διοργάνωση του γυναικείου ποδοσφαίρου, υπό την αιγίδα της Ένωσης Ευρωπαϊκών Ποδοσφαιρικών Ομοσπονδιών (UEFA). Το τρόπαιο είναι το σημαντικότερο σε διασυλλογικό επίπεδο στο ποδόσφαιρο γυναικών.

Ξεκίνησε την περίοδο 2001-02 και ως το 2008 διεξαγόταν με την ονομασία «Κύπελλο Γυναικών ΟΥΕΦΑ» (UEFA Women's Cup). Η σημαντικότερη αλλαγή είναι το ότι συμπεριλαμβάνονται πλέον και δευτεραθλήτριες ομάδες στο θεσμό, ενώ ο τελικός είναι μονός και διεξάγεται σε προκαθορισμένο γήπεδο.

Γερμανικές και σουηδικές ομάδες κυρίως έχουν ως τώρα επιτυχημένη συμμετοχή. Η Λιόν είναι η πιο επιτυχημένη ομάδα στην ιστορία του διαγωνισμού, κερδίζοντας τον τίτλο επτά φορές.

Τελικοί

Περίοδος Κυπέλλου Γυναικών ΟΥΕΦΑ

Περίοδος ΟΥΕΦΑ Τσάμπιονς Λιγκ Γυναικών

Σύνολο τίτλων

Λογότυπο 
Το λογότυπο της διοργάνωσης έχει εξελιχθεί με το πέρασμα του χρόνου.

Σημειώσεις

Παραπομπές

Εξωτερικοί σύνδεσμοι 

 

Διεθνείς διασυλλογικές διοργανώσεις ποδοσφαίρου
Πολυεθνικά επαγγελματικά αθλητικά πρωταθλήματα
Νέα Γουινέα

Η Νέα Γουινέα είναι το δεύτερο μεγαλύτερο νησί του κόσμου και βρίσκεται στον Ειρηνικό Ωκεανό, βόρεια της Αυστραλίας.

Το νησί έχει έκταση 786.000 τετραγωνικά χιλιόμετρα και συνολικό πληθυσμό 11,5 εκατομμυρίων κατοίκων (εκτίμηση 2014). Ιστορικά το νησί κατοικείται κυρίως από τη φυλή των Παπούα. Σήμερα η Νέα Γουινέα είναι χωρισμένη σε δύο ίσα περίπου τμήματα: Τα δυτικό μισό ανήκει στο κράτος της Ινδονησίας και χωρίζεται στις επαρχίες Παπούα και Δυτική Παπούα, ενώ το ανατολικό μισό αποτελεί το ανεξάρτητο κράτος της Παπούας Νέας Γουινέας.

Εξαιτίας της πυκνής βλάστησης που καλύπτει το μεγαλύτερο τμήμα του νησιού, η Νέα Γουινέα αποτελεί ένα από τα σημαντικότερα οικοσυστήματα του κόσμου, με τεράστια βιοποικιλότητα. Υπολογίζεται ότι εκεί ζει το 5-10% των ειδών του πλανήτη, πάρα πολλά από τα οποία είναι ενδημικά.

Γεωγραφία 
Η Νέα Γουινέα είναι νησί στο βόρειο τμήμα της Ωκεανίας. Είναι απομονωμένο από τη Θάλασσα Αραφούρα στα δυτικά και τον Πορθμό Τόρες και τη Θάλασσα των Κοραλλίων στα ανατολικά. Μερικές φορές θεωρείται ότι είναι το ανατολικότερο νησί του αρχιπελάγους της Μαλαισίας, βρίσκεται βόρεια του αυστραλιανού Τοπ Εντ, του κόλπου της Καρπεντάρια και της χερσονήσου Κέιπ Γιορκ, και δυτικά του Αρχιπελάγους του Βίσμαρκ και του Αρχιπελάγους του Σολομώντα.

Το σχήμα της Νέας Γουινέας συχνά συγκρίνεται με το σχήμα του Πουλιού του παραδείσου, και αυτό έχει ως αποτέλεσμα τα ονόματα για τα δύο άκρα του νησιού: η χερσόνησος Το κεφάλι του πουλιού βρίσκεται στα βορειοδυτικά (ή χερσόνησος Ντομπεράι), και η χερσόνησος Ουρά του πουλιού στα νοτιοανατολικά (επίσης γνωστή ως χερσόνησος της Παπούας). Τα Υψίπεδα της Νέας Γουινέας, μία οροσειρά από το ανατολικό άκρο του νησιού ως το δυτικό, δεσπόζουν στη γεωγραφία της Νέας Γουινέας. Εκτείνονται, σε μήκος, πάνω από 1.600 χιλιόμετρα από το «κεφάλι» ως την «ουρά» του νησιού. Το δυτικό τμήμα του νησιού της Νέας Γουινέας περιέχει τα υψηλότερα βουνά στην Ωκεανία με ύψος έως 4.884 μέτρα.

Παραπομπές 

 
Νεα Γουινέα
Νεα Γουινέα
Ατίθασα νιάτα

Τα Ατίθασα νιάτα (The Young and the Restless) είναι σαπουνόπερα αμερικάνικης παραγωγής. Ξεκίνησε να προβάλλεται στις Ηνωμένες Πολιτείες στις 26 Μαρτίου 1973, φυσικά εξ αρχής έγχρωμη, και έχουν μεταδοθεί έκτοτε πάνω από 12.000 επεισόδια στο CBS. Η ηθοποιός Τζίν Κούπερ, που υποδυόταν την πλούσια Κάθριν Τσάνσελορ, έπαιζε από την αρχή της σειράς μέχρι το θάνατό της το 2013. Δημιουργοί της σειράς ήταν ο Γουίλιαμ Μπελ και η Λι Φίλιπ Μπελ.

Υπόθεση 
Γυρισµένη στη µητρόπολη Τζένοα Σίτυ, η σειρά καλύπτει ένα πλατύ φάσµα από διαφορετικούς χαρακτήρες που συγκρούονται διαρκώς µεταξύ τους. Οι ζωές τους και οι έρωτές τους, ανατρέπονται συνέχεια. Οι Άµποτ, οι Νιούµαν και οι Τσάνσελορ συναναστρέφονται µε πολλούς ανθρώπους όλων των ηλικιών και κατηγοριών. Εκατοµµύρια τηλεθεατές παρακολουθούν καθηµερινά τα σύγχρονα κοινωνικά προβλήµατα που θίγονται µέσα από τη σειρά, όπως τα ναρκωτικά, ο βιασµός, ο αλκοολισµός, οι ανίατες ασθένειες, το AIDS.

Αμερικανικές τηλεοπτικές σειρές
Τηλεοπτικές σειρές του CBS
Ντεπορτίβο Αλαβές

Η Ντεπορτίβο Αλαβές (ισπ.Deportivo Alavés) είναι ένας ποδοσφαιρικός σύλλογος που ιδρύθηκε το 1921 στην πόλη Βιτόρια της Ισπανίας. Αγωνίζεται στο Εστάδιο ντε Μεντιθορόθα χωρητικότητας 19.900 θεατών, το οποίο κατασκευάστηκε το 1924.

Ιστορία
Η Ντεπορτίβο Αλαβές προβιβάστηκε για πρώτη φορά της ιστορίας της το 1929 στην Πριμέρα Ντιβιζιόν, αλλά υποβιβάστηκε 3 χρόνια αργότερα. Έχει επίσης κερδίσει την άνοδό της στην Α΄ κατηγορία το 1931, 1955, 1999 και 2005, ενώ το 1954 και το 1998 έχει κατακτήσει το πρωτάθλημα Β΄κατηγορίας της Ισπανίας. Η μεγαλύτερη στιγμή της ομάδας ήταν όταν έφτασε στον τελικό του κυπέλλου ΟΥΕΦΑ το 2001 που έχασε από τη Λίβερπουλ.

Διακρίσεις
Φιναλίστ του Κυπέλλου ΟΥΕΦΑ τη σεζόν 2000-2001.

Ντεπορτίβο Αλαβές Β΄ 
Είναι η δεύτερη ομάδα της Ντεπορτίβο, η οποία αγωνίζεται στα ερασιτεχνικά πρωταθήματα της Ισπανίας. Αγωνίζεται στο Instalaciones de Ibaia, χωρητικότητας 2.500 θεατών.

Εξωτερικοί σύνδεσμοι 

 Επίσημη ιστοσελίδα

Ποδοσφαιρικές ομάδες Ισπανίας
Ποδοσφαιρικές ομάδες Χώρας των Βάσκων
Ιδρύσεις αθλητικών συλλόγων το 1921
Ιδρύσεις ποδοσφαιρικών ομάδων το 1921
Μολοσσός

Ο Μολοσσός ήταν γιος του Νεοπτόλεμου και της Ανδρομάχης, καθώς και εγγονός του Αχιλλέα. Θεωρείται ο γενάρχης των Μολοσσών της Ηπείρου, από τον οποίον πήραν και το όνομα τους.

Επίσης το όνομα Μολοσσός απαντάται και ως ένα από τα επίθετα (επικλήσεις) του θεού Απόλλωνα.

Μολοσσος
Μυθικοί βασιλείς της Ηπείρου

en:Molossus
Κλουμπ Ντεπορτίβο Καστεγιόν

Η Κλουμπ Ντεπορτίβο Καστεγιόν (ισπανικά: Club Deportivo Castellón) είναι ποδοσφαιρικός σύλλογος στην Ισπανία.

Ιδρύθηκε στις 22 Ιουλίου 1922. Έδρα της είναι το Νου Καστάλια, χωρητικότητας 18.000 θεατών, στην πόλη Καστεγιόν στην επαρχία της Βαλένθια.

Τίτλοι 
 Πρωταθλήματα Βαλένθιας: 1929 και 1930
 Κύπελλο Λίγκας Β κατηγορίας: 1984
 Πρωτάθλημα Β΄κατηγορίας:2005
 Πρωτάθλημα Γ΄κατηγορίας:1941,1981 και 1989
 Πρωτάθλημα Δ΄κατηγορίας:1930,1953,1964,1965,1966 και 1969

Εξωτερικοί σύνδεσμοι 

 Επίσημη ιστοσελίδα
 Ανεπίσημη ιστοσελίδα

Ποδοσφαιρικές ομάδες Ισπανίας
Ιδρύσεις αθλητικών συλλόγων το 1922
Ιδρύσεις ποδοσφαιρικών ομάδων το 1922
Έρκουλες ΚΦ

Η Έρκουλες Κλουμπ δε Φούτμπολ (ισπανικά: Hércules Club de Fútbol,  ισπανική  προφορά ΔΦΑ: [ˈerkules]) είναι ποδοσφαιρικός σύλλογος στην πόλη Αλικάντε της επαρχίας της Βαλένθια στην Ισπανία.

Ιδρύθηκε το 1922. Έδρα της είναι το γήπεδο Χοσέ Ρίκο Πέρεθ, χωρητικότητας 30.000 θεατών. Έχει αγωνιστεί 19 φορές στην Α΄ κατηγορία του Ισπανικού πρωταθλήματος ποδοσφαίρου. Την φανέλα της Έρκουλες έχουν φορέσει ο Μάριο Κέμπες, ο Λουίς Αραγονές και πολλοί λιγότερο γνωστοί ποδοσφαιριστές.

Παραπομπές

Εξωτερικοί σύνδεσμοι 
  

Ποδοσφαιρικές ομάδες Ισπανίας
Ιδρύσεις αθλητικών συλλόγων το 1922
Ιδρύσεις ποδοσφαιρικών ομάδων το 1922
Κόρδοβα ΚΦ

Η Kόρδοβα ΦΚ (ισπανικά: Córdoba CF) είναι ποδοσφαιρικός σύλλογος στην Κόρδοβα της Ανδαλουσίας στην Ισπανία.

Ιδρύθηκε το 1954. Αγωνίζεται στο Νουέβο Αρκάνχελ χωρητικότητας 15.000 θεατών. Έχει αγωνιστεί 8 χρόνια στην Α΄ κατηγορία του Ισπανικού πρωταθλήματος.

Παραπομπές

Εξωτερικοί σύνδεσμοι 

  Επίσημη ιστοσελίδα

Ποδοσφαιρικές ομάδες Ισπανίας
Ιδρύσεις αθλητικών συλλόγων το 1954
Ιδρύσεις ποδοσφαιρικών ομάδων το 1954
 
Κόρδοβα
Αυγό (Πίνδος)

Το Αυγό αποτελεί κορυφή της οροσειράς της Πίνδου, στο Νομό Τρικάλων. Έχει υψόμετρο 2.145 μέτρα και ονομάστηκε Αυγό από το σχήμα της κορυφής. Η κορυφή είναι ομαλή στην ανάβαση (από την βόρεια πλευρά της) και από 1.200 μέτρα και πάνω γυμνή από δέντρα. Σε πετρώδη μέρη του συναντά κανείς αυτοφυές τσάι. Επίσης ένα μοναδικό στοιχείο που έχει η κορυφή, είναι πως στο κάτω μέρος της σχηματίζεται μια φιγούρα ορειβάτη, όπου οι ντόπιοι τον αποκαλούν "Αλπίνο".

Παραπομπές

Αυγο
Κορυφές της Ελλάδας
Πίνδος
Λέμβος

Η βάρκα είναι ένα μικρό πλωτό μέσο μεταφοράς. Οι βάρκες είναι γενικά μικρότερες από τα σκάφη και τα πλοιάρια. Η κατασκευή μιας βάρκας είναι συνήθως από ξύλο, μέταλλο ή υαλοβάμβακα. Σημειώνεται ότι συνεκδοχικά βάρκα λέγεται και ο χώρος των αεροναυτών στα αερόστατα.

Οι βάρκες χρησιμοποιούνται για συγκοινωνία κοντινών αποστάσεων, σε περιορισμένες μεταφορές, φορτοεκφορτώσεις πλοίων, σε απο-επιβιβάσεις στα λιμάνια και πλοία, για ψάρεμα (ψαροπούλες ή τράτες), για άθλημα ή θαλάσσιους περιπάτους, όπου και ανάλογα της χρήσης τους λαμβάνουν διάφορες ονομασίες.  

Συνεπώς η βάρκα είναι ένα θαλάσσιο μέσον, πλωτό ναυπήγημα, «άφρακτο», χωρίς δηλαδή κατάστρωμα (κατά το μεγαλύτερο μέρος), σχεδιασμένο να επιπλέει στο νερό, και να βοηθά στις μετακινήσεις κυρίως σε θαλάσσιες ή λιμναίες προστατευμένες περιοχές.

Διάκριση 
Η λέμβος ανάλογα του μέσου πρόωσής της διακρίνεται σε:
 Κωπήλατη
 Ιστιοφόρο, και
 Μηχανοκίνητη, που επιμέρους διακρίνεται σε ατμοκίνητη (ατμάκατο), πετρελαιοκίνητη (πετρελαιάκατο) και βενζινοκίνητη (βενζινάκατο ή κρις κραφτ).

Επίσης ανάλογα του υλικού κατασκευής διακρίνεται σε:
 Ξύλινη
 Μεταλλική (εκ σιδήρου ή κράματος εξ αλουμινίου)
 Πλαστική (πνευστή ή μόνιμη) και
 Τσιμέντινη (πειραματική στο Β' Παγκόσμιο Πόλεμο).

Επιμέρους η ξύλινη ανάλογα της αρμολογίας της διακρίνεται σε:
 Κλιμακωτής αρμολογίας
 Λείας αρμολογίας και
 Διαγώνιας αρμολογίας.

Λέμβος - άκατος 
Γενικά ως λέμβος χαρακτηρίζεται το μικρό σκάφος (βάρκα) μήκους μέχρι 8-10 μέτρα, που κύριο μέσον πρόωσής του έχει τα κουπιά ή τα ιστία, σε αντιδιαστολή με την άκατο που μέσον πρόωσης έχει την έλικα. Συνεπώς άκατος καθιερώθηκε να λέγεται η μηχανοκίνητη λέμβος που διακρίνεται επιμέρους, ανάλογα με τη φέρουσα μηχανή. Το σύνολο των λέμβων που φέρει ένα πλοίο ή κάποιος φορέας π.χ. ναύσταθμος, ή υπηρεσία λιμένος ή αθλητικός όμιλος λέγονται γενικά εφόλκια. Η ένθεση των εφολκίων των πλοίων, γίνεται επ΄ αυτών με ειδικά μέσα που ονομάζονται επωτίδες.

Ιδιαίτερες ονομασίες 
 Γόνδολα
 Κέρκουρος
 Λαντσιόνι
 Πιρόγα

Ιστορία 
Οι λέμβοι προωθήθηκαν σαν ένα ιδανικό όχημα για μικρές μεταφορές τα πρώτα χρόνια. Γίνονταν όμως πιο ευρύχωρες και κατάλληλες για ήρεμα ποτάμια και θάλασσες. Άρχισαν να χρησιμοποιούνται το 4000-3000 π.Χ. στον Ινδικό ωκεανό, παίζοντας σημαντικό ρόλο στο εμπόριο μεταξύ των πολιτισμών Ινδίας και Μεσοποταμίας. Υπολείμματα και παραστάσεις αρχαίων τύπων λέμβων έχουν ανακαλυφτεί σε πολλές περιοχές της Ινδικής κοιλάδας.

Ο ίδιος ο Ηρόδοτος μας λέει ότι οι λέμβοι έχουν χρησιμοποιηθεί για εμπόριο και θαλάσσια ταξίδια.

Δείτε επίσης 
 Λεμβαρχείο
 Λεμβοδρομία
 Λεμβόλκιο
 Λεμβολόγιο
 Λεμβώνας

Εξωτερικοί σύνδεσμοι
Βουκεφάλας

Ο Βουκεφάλας ήταν το άλογο του Μεγάλου Αλεξάνδρου και ένα από τα πιο γνωστά άλογα στην παγκόσμια ιστορία.

Πολλές φορές περιγράφεται ως σκούρου χρώματος, ψηλό και πολύ δυνατό, όπως άλλωστε τα περισσότερα Θεσσαλικά άλογα εκείνης της εποχής. Σύμφωνα με τον Πλούταρχο, ο Φιλόνικος ο Θεσσαλός, ένας έμπορος αλόγων, πρότεινε στον Φίλιππο της Μακεδονίας, να αγοράσει τον Βουκεφάλα για τριάντα τάλαντα. Η ετυμηγορία των παρευρισκόμενων Μακεδόνων ήταν ότι πρόκειται για ένα άγριο και ατίθασσο άλογο, το οποίο κανείς δεν θα μπορούσε να δαμάσει. Ο Φίλιππος ήταν έτοιμος να απορρίψει την προσφορά αν δεν παρέμβαινε ο γιος του Αλέξανδρος. Ο νεαρός τότε Αλέξανδρος παρατηρώντας τη συμπεριφορά του αλόγου, διαπίστωσε ότι φοβόταν τη σκιά του. Έτσι, πλησιάζοντάς το, άρπαξε τα χαλινάρια του και το έστρεψε προς τον ήλιο. Αφού το άλογο δεν έβλεπε την σκιά του, ηρέμησε και έτσι κατάφερε ο Αλέξανδρος να το ιππεύσει. Οι παρευρισκόμενοι ζητωκραύγασαν τον νεαρό Αλέξανδρο και ο πατέρας του Φίλιππος, λένε, από τη μεγάλη χαρά του, τον ασπάστηκε και του είπε: «Γιε μου, ψάξε για βασίλειο αντάξιό σου. Η Μακεδονία είναι μικρό βασίλειο για να σε χωρέσει».<ref name="Clough">Arthur Hugh Clough (Συγγραφέας), John Dryden (Μεταφραστής), ''Plutarch's 'Lives, vol. II. </ref>

Ο Αλέξανδρος λέγεται πως ονόμασε το άλογό του Βουκεφάλα, πολύ πιθανόν από το εύρος του μετώπου του. Όμως, σύμφωνα με το λεξικό του Ησύχιου, το Βουκεφάλας δεν ήταν απλά ένα όνομα, αλλά μια κατηγορία θεσσαλικών αλόγων που έφεραν ένα βούκρανον (βους+κρανίον), δηλ. ένα κεφάλι βοδιού, ως σήμα κατατεθέν των θεσσαλικών ιπποφορβείων, σταμπαρισμένο με πυρωμένο σίδερο στα καπούλια τους. Έτσι η ονομασία πιθανώς προκύπτει από τα καπούλια του αλόγου και όχι το κεφάλι του.  

Μία άλλη πληροφορία σχετικά με τον Βουκεφάλα που έχει γίνει γνωστή είναι ότι ήταν εκπαιδευμένος να γονατίζει και να περιμένει προκειμένου να βοηθήσει τον αναβάτη του να τον ιππεύσει. Αυτή η ικανότητα συχνά αποδεικνυόταν ζωτικής σημασίας στο πεδίο της μάχης στην περίπτωση που ο αναβάτης έπεφτε λόγω τραυματισμού ή από άλλη αιτία, ειδικά σε μία εποχή που ο στρατιωτικός εξοπλισμός ήταν ιδιαίτερα βαρύς και δεν υπήρχαν ακόμα αναβολείς και το γρήγορο ανέβασμα στο άλογο μπορεί να ήταν η διαφορά ανάμεσα στη ζωή και τον θάνατο ενός πολεμιστή. Τα άλογα των Ελλήνων όμως συνήθως δεν είχαν τέτοιου είδους εκπαίδευση. Οι Έλληνες ίππευαν κρατώντας την χαίτη του αλόγου και με την βοήθεια ενός μπαστουνιού. Τα μόνο άλογα που γνώριζαν να γονατίζουν ήταν τα σκυθικά Άκαλ Τέκε που θεωρούνταν τα καλύτερα πολεμικά άτια της εποχής. Αυτό οδήγησε ορισμένους να υποθέσουν ότι ίσως ο Βουκεφάλας να ήταν σκυθικό άλογο τύπου Άκαλ Τέκε εκπαιδευμένος από τους Σκύθες, τον λαό των Αμαζόνων. 

Ο Βουκεφάλας θα γινόταν το άλογο που συντρόφευε τον Μέγα Αλέξανδρο για τα επόμενα περίπου 20 χρόνια. Τόσο πολύ αγαπούσε το άλογό του ώστε, όταν εκείνο πέθανε από φυσικά αίτια, σε ηλικία 30 ετών, λίγο καιρό μετά τη μάχη του Υδάσπη, έδωσε το όνομά του σε μια πόλη της Ασίας που την ονόμασε Βουκεφάλα'''.

Παραπομπές 

Εκστρατεία του Μεγάλου Αλεξάνδρου
Διάσημα άλογα
Αλέξανδρος ο Μέγας
Ζανό Ντάνιας

Ο Ζανό Ντάνιας (Παρίσι, 15 Δεκεμβρίου 1954) είναι Έλληνας ηθοποιός.

Βιογραφικό
Είναι απόφοιτος της Δραματικής Σχολής του Γιώργου Θεοδοσιάδη. Παρακολούθησε μαθήματα παντομίμας στο Παρίσι από τον Μαρσέλ Μαρσώ. Συμμετείχε στους θιάσους-Μυράτ,  Ποταμίτη ΕΡΕΥΝΑΣ , Γεωργούλη , ΑΠΟΘΗΚΗ Καρέζη,ΑΘΗΝΑΙΩΝ Βουγιουκλάκη,ΑΛΙΚΗ Πιατά.ΑΚΑΔΗΜΟΣ ,ΛΥΚΑΒΗΤΟΣ Πρωταγωνίστησε σε 3  οπερέτες της Εθνικής Λυρικής Σκηνής.ΑΚΡΟΠΟΛ .2018-19 Θεατρο ΗΒΗ --TOC-TOC. Πρωταγωνίστησε επίσης σε 12 βιντεοταινίες1985 -1990, και σε δύο ταινίες μικρού μήκους στα φεστιβάλ Θεσσαλονίκης και Δράμας, αντίστοιχα.

Φιλμογραφία

Κινηματογραφικές ταινίες

Τηλεοπτικές σειρές

2020         ΓΙΑ ΠΑΝΤΑ ΠΑΙΔΙΑ                                                                             ΟPEN          ΦΙΛΟΣ DJ

Μεταγλωττίσεις

Διάφορα

Εξωτερικοί σύνδεσμοι
Ο Ζανό Ντανιάς στην imdb

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί φωνής
Nakamichi

Η Nakamichi Corp., Ltd. (, Χέπμπορν: Kabushiki-Gaisha Nakamichi) είναι ιαπωνική εταιρεία κατασκευής ακουστικών (ηχητικών) συστημάτων υψηλών προδιαγραφών, γνωστή κυρίως κατά το παρελθόν για τα υψηλής ποιότητας αναλογικά κασετόφωνα. Ιδρύθηκε από τον Etsuro Nakamichi το 1948, εποχή κατά την οποία κατασκεύαζε φορητά ραδιόφωνα, βραχίονες πικάπ, ηχεία και επικοινωνιακό εξοπλισμό. Από το 1950 άρχισε να κατασκευάζει μαγνητόφωνα ανοικτής ταινίας, ακόμη και για λογαριασμό άλλων γνωστών εταιρειών, όπως οι Harman Kardon, KLH, Advent, Fisher, ELAC, Sylvania, Concord, Ampex και Motorola. Σήμερα, το αρχηγείο της εταιρείας βρίσκεται στη Σιγκαπούρη και ένα τμήμα του στο Χονγκ Κονγκ.

Το 1972, η Nakamichi κυκλοφόρησε τα πρώτα παγκοσμίως γνωστά αναλογικά κασετόφωνα τριών κεφαλών, οικιακής χρήσης. Στη συνέχεια κατασκεύασε και άλλα προϊόντα, όπως ενισχυτές, DAT players, CD changers, κτλ. Το 1993 η Nakamichi διέκοψε την παραγωγή αναλογικών κασετοφώνων. Σήμερα, η Nakamichi παράγει μία σειρά μίνι συστημάτων υψηλής ποιότητας, στην κατηγορία των προϊόντων της Bang & Olufsen, όπως επίσης ηχητικά συστήματα αυτοκινήτου, οικιακού κινηματογράφου και DVD βίντεο.

Εξωτερικοί σύνδεσμοι
 Nakamichi Nakamichi web site.
 Naks.com The Unofficial Nakamichi cassette deck resource.
 BleusNak CyberSpot Nakamichi cassette deck reference information, photographs, adverts, etc.
 Pictures of Cassette Decks A Japanese language page, but containing pictures of historic cassette decks including the Nakamichi 1000ZXL, Dragon, and RX-505 mentioned above.
Pictures of Digital Audio Recorders A Japanese language page, but containing pictures of historic digital audio tape decks, including the Nakamichi 1000 and 1000p.
 The Nakamichi foundation established by the will of its late founder, Etsuro Nakamichi, dedicated to the promotion and encouragement of baroque and other forms of classical music.
 Niro Corporation  Niro Nakamichi's current web site, HT products.
 Vintage Cassette Decks  Collection of Nakamichi Vintage Cassette decks and other brands.
 Nakamichi @ PEROMARTA.ORG Pictures and restoration projects of Nakamichi Cassette Decks.
 Nakamichi manuals archive
 Nakamichi history and classics (german)

Επιχειρήσεις της Ιαπωνίας
Εταιρείες ιδρυθείσες το 1948
Γεγονότα Μαΐου 2007

Γεγονοτα 05
Ζακ Ρογκ

Ο Κόμης Ζακ Ρόχε (Jacques Rogge, γενν. 2 Μαΐου 1942 - 29 Αυγούστου 2021) ήταν Βέλγος ορθοπεδικός, που διετέλεσε πρόεδρος της ΔΟΕ από το 2001 ως το 2013.

Γεννήθηκε στη Γάνδη του Βελγίου στις 2 Μαΐου 1942 κατά την Γερμανική κατοχή.Ήταν γιός της Σούζαν και του Καρόλου Ρόγκ μηχανικού στο επάγγελμα. Ήταν ορθοπεδικός και μορφώθηκε στο ιδιωτικό Τζέσουιτ σχολείο της Αγίας Βαρβάρας και στο Πανεπιστήμιο της Γάνδης.Ήταν ένας σημαντικός αθλητής στην πατρίδα του.Ήταν 16 φορές Βέλγος Εθνικός Πρωταθλητής στο άθλημα του Ράγκμπυ και μια φορά παγκόσμιος πρωταθλητής στο Γιότινγκ. Επίσης τερμάτισε στην Φινλανδέζικη τάξη ιστιοπλοίας σε τρείς καλοκαιρινούς ολυμπιακούς αγώνες το 1968 το 1972 και το 1976.Τον Οκτώβριο του 2016 το Βρετανικό σχολείο των Βρυξελλών ονόμασε το νέο κέντρο άθλησης με το ονομά του για να τον τιμήσει. Ήταν πρόεδρος της Βελγικής Ολυμπιακής Επιτροπής την περίοδο 1989-1992. Στις 16 Ιουλίου 2001 έγινε ο 8ος πρόεδρος της Διεθνούς Ολυμπιακής Επιτροπής. Επανεξελέγη για άλλα 4 χρόνια με 88 ψήφους υπέρ επί 92 ψηφισάντων, στις 9 Οκτωβρίου 2009. Στις 10 Σεπτεμβρίου 2013 τον διαδέχθηκε στην προεδρία της ΔΟΕ ο Γερμανός Τόμας Μπαχ. Mετά το τέλος της θητείας του ώς Πρόεδρος της Ολυμπιακής Επιτροπής του δόθηκε η επί των τιμών θέση του Προέδρου της Ολυμπιακής Επιτροπής , μέχρι τον θανατό του το 2021.

Παραπομπές

Εξωτερικοί σύνδεσμοι 

 Βιογραφικό του Ζακ Ρογκ από τον ιστότοπο της Διεθνούς Ολυμπιακής Επιτροπής

Βέλγοι ιατροί
Μέλη Διεθνούς Ολυμπιακής Επιτροπής
Βέλγοι αθλητές της ιστιοπλοΐας
Ιππότες της Λεγεώνας της Τιμής
Κόμητες του Βελγίου
Εθνικός ύμνος της Μαυριτανίας

Ο εθνικός ύμνος της Μαυριτανίας () υιοθετήθηκε το 1960, τη χρονιά ανεξαρτησίας της χώρας από τη Γαλλία. Ο ύμνος προέρχεται από ένα ποίημα που έγραψε ο Μπαμπά Ουλντ Σεΐχ (Baba Ould Cheikh) το 19ο αιώνα, ενώ συνθέτης είναι ο Τόλια Νικιπροβέτσκι (Tolia Nikiprowetzky). Πολλές φορές αναφέρεται ότι δεν έχει λέξεις, επειδή είναι δύσκολο να ψαλεί, λόγω της πολυπλοκότητάς του και του ασυνήθιστου ρυθμού.

Στίχοι στα αραβικά

Ελληνική μετάφραση 

Εθνικός ύμνος της Μαυριτανίας

Να βοηθάς το Θεό και να επικρίνεις το απαγορευμένο,
Και να είσαι με το μέρος του νόμου που Αυτός σου ζητάει να ακολουθείς,
Να μη θεωρείς κανέναν χρήσιμο ή επιζήμιο, εκτός από Εκείνον,
Και να βαδίζεις στο δρόμο των λίγων και να πεθαίνεις ενώ είσαι σε αυτόν!
Γιατί, ό,τι αρκεί στους πρώτους από εμάς, αρκεί και στους τελευταίους.
Και άφησε αυτούς τους ανθρώπους που κάνουν κακές πράξεις απέναντι στο Θεό.
Αυτοί τον έχουν κακώς αντικαταστήσει κάνοντάς τον όμοιο και έδωσαν κάθε λογής δικαιολογία.
Αυτοί είχαν τολμηρές αξιώσεις και αμαύρωσαν τα βιβλία σημειώσεων.
Άφησαν τους νομάδες και αυτούς που μένουν στον τόπο τους να υποστούν πικρές εμπειρίες
Και οι μεγάλες αμαρτίες από τις δογματικές τους καινοτομίες κληροδότησαν μικρότητες.
Και μόνο σε περίπτωση που κάποιος διαφωνήσει, επικαλείται το όνομά σου για να αντιτεθείς στις αξιώσεις τους.
Τότε μην έρθεις σε ρήξη μαζί τους, εκτός από μια εξωτερική διαμάχη.

Εξωτερικοί σύνδεσμοι 
 Ύμνος της Μαυριτανίας

Μαυριτανία
Εθνικά σύμβολα της Μαυριτανίας